2003/44/EY: Komission päätös, tehty 17 päivänä tammikuuta 2003, luomistautia (Br. melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta tehdyn päätöksen 93/52/ETY muuttamisesta (ETA:n kannalta merkityksellinen teksti) (tiedoksiannettu numerolla K(2003) 20)



Virallinen lehti nro L 013 , 18/01/2003 s. 0037 - 0038



Komission päätös, tehty 17 päivänä tammikuuta 2003, luomistautia (Br. melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta tehdyn päätöksen 93/52/ETY muuttamisesta (tiedoksiannettu numerolla K(2003) 20) (ETA:n kannalta merkityksellinen teksti) (2003/44/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY(1), sellaisena kuin se on viimeksi muutettuna komission päätöksellä 2002/261/EY(2), ja erityisesti sen liitteessä A olevan 1 luvun II osan, sekä katsoo seuraavaa: (1) Portugalissa luomistauti on ollut ilmoitettava tauti vähintään viiden vuoden ajan. (2) Azorien itsehallintoalueella vähintään 99,8 prosenttia lammas- ja vuohitiloista on luomistaudista virallisesti vapaita. Kyseinen alue sitoutuu lisäksi täyttämään direktiivin 91/68/ETY liitteessä A olevan 1 luvun II osan 2 kohdassa mainitut edellytykset. (3) Näin ollen Azorien itsehallintoalue olisi todettava luomistaudista (B. melitensis) virallisesti vapaaksi. (4) Komission päätös 93/52/ETY(3), sellaisena kuin se on viimeksi muutettuna päätöksellä 2002/482/EY(4), olisi tästä syystä muutettava vastaavasti. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/52/ETY liite II tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 17 päivänä tammikuuta 2003. Komission puolesta David Byrne Komission jäsen (1) EYVL L 46, 19.2.1991, s. 19. (2) EYVL L 91, 6.4.2002, s. 31. (3) EYVL L 13, 21.1.1993, s. 14. (4) EYVL L 166, 25.6.2002, s. 23. LIITE "LIITE II Ranskassa: Ain, Aisne, Allier, Ardèche, Ardennes, Aube, Aveyron, Cantal, Charente, Charente-Maritime, Cher, Corrèze, Côte-d'Or, Côtes-d'Armor, Creuse, Deux-Sèvres, Dordogne, Doubs, Essonne, Eure, Eure-et-Loire, Finistère, Gers, Gironde, Hauts-de-Seinne, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot et Garonne, Lot, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d'Oise, Vendée, Vienne, Yonne, Yvelines, Ville de Paris, Vosges. Italiassa: Bolzano. Portugalissa: Azorien itsehallintoalue. Espanjassa: Santa Cruz de Tenerife, Las Palmas."